GOELRO

GOELRO (fra russisk ГОЭЛРО - Государственный план электрификации России, «Statsplanen for elektrifisering av Russland») var den første sovjetiske planen for nasjonal økonomisk gjenreisning og utvikling. GOELRO ble forbildet for etterfølgende femårsplaner utarbeidet av Gosplan.

Kommisjonen og planen ble igangsatt og overvåket av Vladimir Lenin som hadde en stor tro på at tilgang på elektrisitet ville fremme sosialismen. Et populært sitat fra Lenin var: «Sosialisme er sovjetenes styrke pluss elektrifisering av hele landet», noe som også kom til uttrykk i GOELROs vekt på utbygging  av kraftverk. 

Kategori:Sovjetunionens historie